cy de en en es es cy cy cy cy cy cy cy cy cy cy cy cy cy cy cy cy cy cy ceb su cy cy cy cy cy cy cy cy cy cy cy cy en cy cy en cy cy en cy cy cy cy es cy cy cy cy cy cy cy en en en cy es cy cy en
Pencadlys S4C: Arwyddo cytundeb -
Swyddi wedi eu llenwi’n ddiweddar
Teitl: Swyddog Grantiau Cyhoeddi
Swyddi wedi eu llenwi’n ddiweddar
Swyddi wedi llenwi'n ddiweddar
Swyddi wedi llenwi'n ddiweddar
Swyddi wedi llenwi'n ddiweddar
/ Uncategorized @cy / Pencadlys S4C: Arwyddo cytundeb
Pencadlys S4C: Arwyddo cytundeb
Mae S4C a Phrifysgol y Drindod Dewi Sant wedi arwyddo cytundeb fframwaith i symud pencadlys y sianel o Gaerdydd i Gaerfyrddin erbyn 2018.
Fe benderfynodd Awdurdod y Sianel ym mis Mawrth bod cais Caerfyrddin yn rhagori ar un Caernarfon, ond mae yna drafodaethau wedi bod dros y misoedd diwethaf i drafod union delerau’r cytundeb rhwng S4C a’r Brifysgol.
Ar gampws y Brifysgol nos Lun, cafodd y cytundeb ei arwyddo gan yr Athro Medwin Hughes, Is-Ganghellor Prifysgol Cymru Y Drindod Dewi Sant, a Huw Jones, Cadeirydd Awdurdod S4C.
Fe fydd y ddogfen nawr yn golygu bod modd paratoi amserlen ffurfiol ar gyfer y gwaith, gyda’r bwriad o sicrhau bod y pencadlys yn weithredol erbyn 2018.
Fe fydd tua 50 o swyddi yn symud o Gaerdydd i Gaerfyrddin, ond mae yna obeithion y bydd rhagor o swyddi yn dilyn wrth i gwmnïau cynhyrchu ymsefydlu yn Sir Gaerfyrddin.
Wrth arwyddo’r cytundeb fframwaith, meddai Huw Jones: “Mae arwyddo’r Cytundeb Fframwaith hwn gyda’r Brifysgol yn garreg filltir bwysig iawn.
“Dyma gadarnhau y byddwn yn bwrw ymlaen gyda’r cynllun uchelgeisiol hwn yn dilyn y datganiad o fwriad a gyhoeddwyd rai misoedd yn ôl.”
Ychwanegodd yr Athro Medwin Hughes, Is-Ganghellor y Brifysgol: “Y mae’r datblygiad hwn yn golygu adeiladu adeilad pwrpasol ac eiconig a fydd yn gartref i S4C ac yn gatalydd ar gyfer hyrwyddo creadigrwydd ar draws y rhanbarth ac yn genedlaethol.
“Mae’r weledigaeth yn un uchelgeisiol sy’n cynnig cyfle i greu endid unigryw a chyffrous a gaiff effaith gadarnhaol ar economi, cymunedau a’r defnydd o’r Gymraeg ar draws y De Orllewin. ”
Y cam nesaf wedi arwyddo’r cytundeb fframwaith yw sefydlu bwrdd prosiect, gyda chynrychiolwyr o’r Brifysgol ac S4C, a fydd yn gyfrifol am gyflawni’r cynllun.
Ffynonell: BBC CYMRU WALES
© Hawlfraint 2019 Recriwtio Cyf Dyluniwyd a datblygwyd gan Calon Creadigol